Myška Sofi 5
Kliatba štvorlístka

Vyšlo aj v tlačovej podobe

Objednať môžete na
www.albatrosmedia.sk

Poppy Greenová

Myška Sofi 5: Kliatba štvorlístka – e-kniha

Copyright © Albatros Media a. s., 2025

Všetky práva vyhradené.
Žiadna časť tejto publikácie nesmie byť rozširovaná
bez písomného súhlasu majiteľov práv.

1. kapitola

Syseľ a dúha

Pani učiteľka Múdra zatvorila hrubú knihu, ktorú práve žiakom dočítala. Myška Sofi si povzdychla. To bol ale úžasný príbeh! pomyslela si.

Syseľ našiel v strome ukryté schodisko. Vyšiel po ňom až na najvyššiu vetvu. Schodisko sa tam však nekončilo. Syseľ vystúpil vyššie po schodoch. Vyšplhal sa až k oblakom a ponad dúhu. Na konci schodiska objavil čarovný svet.

Sofi ten príbeh očaril. Naozaj sa jej páčilo, ako bol vyrozprávaný. Nevyznievalo to ako rozprávka. Znelo to, akoby sa to naozaj odohralo!

„Dobre, deti,“ začala pani učiteľka Múdra.

„Kto z vás mi vie povedať, čo je to legenda?“

Prihlásila sa Lydka, staršia sestra žabky Henky.

„To je príbeh, o ktorom zvieratká veria, že je pravdivý,“ vysvetlila Lydka. „Ale nemáme o tom žiadne dôkazy.“

Pani učiteľka prikývla.

„Správna odpoveď, dobre si to vysvetlila,“ súhlasila. „Počul už niekto z vás takýto príbeh? Poznáte nejakú legendu o lese pri Striebornom jazierku?“

Niekoľko detí v triede sa prihlásilo.

„Legenda o líščom chvoste,“ povedala sýkorka Zoe.

Sofi prikývla. Legenda rozprávala príbeh o líške, ktorej chvost neprestával nikdy rásť.

Koniec ukážky